Straeuli nie Bulle toe nie - LionsWorld Forum
Straeuli nie Bulle toe nie
Quote Reply Topic: Straeuli nie Bulle toe nie
Posted: 10-Oct-2018 at 5:14am
Rudolf Straeuli bly by die Leeus.
Dié maanhaar van Leeus-rugby het Dinsdag bevestig dat hy nêrens heen gaan nie en daarmee yswater gegooi op die Blou Bulle se strewe om hom nader te hark as hul nuwe uitvoerende hoof in die plek van Barend van Graan.
Van die Jukskeirivier oorsteek is daar dus geen sprake vir Straeuli nie.
Straeuli se naam was op die Bulle se kortlys om by Van Graan oor te neem, maar die uitvoerende hoof van die Leeus het gesê nee dankie.
“Ek het nie eens vir die onderhoud gegaan nie,” het Straeuli bevestig.
“Dit is vir my ’n groot pluimpie dat die Bulle in my belang gestel het, maar die feit is dat ek nie eens aansoek gedoen het vir daardie pos nie. Dit is hulle wat my genader het en nie ek vir hulle nie.
Die feit is dat ek nie eens aansoek gedoen het vir daardie pos nie. Dit is hulle wat my genader het en nie ek vir hulle nie.
“Ek voel dit sou in elk geval ’n klap in die gesig van die ander kandidate op die Bulle se kortlys gewees het as ek nou sommer ook daar opgedaag het vir ’n onderhoud.
“Hulle (ander kandidate) is almal mense wat aansoek gedoen het vir die pos en graag die werk sal wil hê. Hulle het almal moeite gedoen met voorleggings en as ek nou sommer hier van die kant af inkom, terwyl ek nie eens aansoek gedoen het vir die werk nie, sou dit net nie reg gewees het nie,” het Straeuli in ’n openhartige onderhoud in sy kantoor op Ellispark gesê.
“Ek het in elk geval nog baie onvoltooide werk wat ek hier by die Leeus moet doen en dit is my doelwit en strewe om hierdie unie nog verder uit te bou.
My lojaliteit lê hier by Ellispark en ons is ’n hegte gesin wat saamstaan in belang van Leeus-rugby.
“Ek kan en wil nie nou my rug op die Leeus keer nie. My lojaliteit lê hier by Ellispark en ons is ’n hegte gesin wat saamstaan in belang van Leeus-rugby,” sê Straeuli.
Hy wil veral nog die drie verskillende entiteite van Leeus-rugby verder byeenbring en uitbou.
“In Leeus- en ook Suid-Afrikaanse rugby is daar nog baie en groot uitdagings en daar lê harde werk voor om die spel te kry op die vlak wat dit moet wees.
“Ek het baie respek vir die Blou Bulle en waardeer dit regtig dat hulle in my belang gestel het. Dit is ’n riem onder die hart as ’n unie van daardie statuur in jou belangstel, maar ek moet hulle belangstelling van die hand wys en voortbou op dit wat ons hier by die Leeus gevestig het,” sê Straeuli.
Quote Reply Posted: 10-Oct-2018 at 5:15am
Goeie nuus vir ons
Quote Reply Posted: 10-Oct-2018 at 5:54am
Quote Reply Posted: 10-Oct-2018 at 6:37am
Quote Reply Posted: 10-Oct-2018 at 8:09am
great stuff . baie bly
Quote Reply Posted: 10-Oct-2018 at 10:16am
Good news. Brings much needed stability after the retirement of Kevin De Klerk, and the departure of some senior players.
Edited by Lion4ever - 10-Oct-2018 at 10:16am